Miray Akay. Miray Akay (2000-yil 17-iyulda tugʻilgan) – Ukrainalik-Turk aktrisa. Hayoti. Myroslava Kosteva Akay () 2000-yil 17-iyulda Ukrainada tugʻilgan, otasi Turk va ona esa Ukrainalik boʻlgan. Uning 1993-yilda tugʻilgan opasi va 2002-yilda tugʻilgan ukasi bor edi. Boshlangʻich va oʻrta maʼlumotni Istanbul Bahçelievler Ali Haydar maktabida olgan. Mimar Sinon nomidagi tasviriy sanʼat maktabining teatr yoʻnalishini tamomlagan. 13 yoshida aktyorlik faoliyatini boshlagan va turli reklama kliplarda ishlagan. Faoliyati. Akay oʻn uch yoshida aktyorlik faoliyatini boshlagan. "Bitmeyen Şarkı" teleserialida rol ijro etgan. Bir vaqtning oʻzida "Turk mali" komediya serialida ham rol oʻynagan. 2012-yilda "Çıplak Gerçek" filmida Selin obrazini ijro etgan. Xuddi shu yili "Havva Dönüş: Sarıkamış 1915" tarixiy filmida Nihan rolini oʻynadi. 2013-yilda u "20 Dakika" seriyasida Duru Halaskar obrazini oʻynadi. Shu bilan birga bir vaqtning oʻzida ikkita filmda rol ijro etgan: „"Balık“" filmida Deniz rolini, "Halam Geldi" filmida esa Reyhon obrazini tasvirlagan. 2013-yilda "Kelebeğin Rüyasi" filmida Medihaning singlisi xarakterini tasvirlagan. Keyingi yili esa u "Benim Adim Gültepe" serialida Gülten obrazini tasvirladi. 2015-yilda Burcu Özberk va aktrisalari bilan birga "Güneşin qizlari" serialida Peri Yilmaz obrazini tasvirlagan 2017-yilda "Dayan Yüregim" serialida Nazli rolida paydo boʻldi. 2018-yilda FOX telekanalida namoyish etilgan "Bizim hikaye" serialida Zeynep obrazini oʻynagan. Shuningdek, 2018-yilda "Servet" serialida paydo boʻldi Hozirda esa Pembe obrazini aks ettirgan "Bir Zamanlar Kıbrıs" tarixiy serialida bosh rolni ijro etmoqda. Hikoya 1963-yilda boʻlib oʻtadi. Shaxsiy hayoti. Miray Akay Atilla Dogukan bilan uchrashib qoladi, er-xotin 2019-yil 17-iyun kuni unashtirildi, ammo keyinroq ajralishdi.